Βρυξέλλες, 28.12.2004

COM(2004) 837 τελικό

ΑΝΑΚΟΙΝΩΣΗ ΤΗΣ ΕΠΙΤΡΟΠΗΣ ΣΤΟ ΕΥΡΩΠΑΪΚΟ ΚΟΙΝΟΒΟΥΛΙΟ ΚΑΙ ΣΤΟ ΣΥΜΒΟΥΛΙΟ

Τεχνική αναπροσαρμογή για το 2006 των δημοσιονομικών προοπτικώνσε συνάρτηση με την εξέλιξη του ΑΕΕ και των τιμών(Σημείο 15 της διοργανικής συμφωνίας της 6ης Μαΐου 1999 σχετικά με τη δημοσιονομική πειθαρχία και τη βελτίωση της διαδικασίας του προϋπολογισμού)

ΑΝΑΚΟΙΝΩΣΗ ΤΗΣ ΕΠΙΤΡΟΠΗΣ ΣΤΟ ΕΥΡΩΠΑΪΚΟ ΚΟΙΝΟΒΟΥΛΙΟ ΚΑΙ ΣΤΟ ΣΥΜΒΟΥΛΙΟ

Τεχνική αναπροσαρμογή για το 2006 των δημοσιονομικών προοπτικών σε συνάρτηση με την εξέλιξη του ΑΕΕ και των τιμών (Σημείο 15 της διοργανικής συμφωνίας της 6ης Μαΐου 1999 σχετικά με τη δημοσιονομική πειθαρχία και τη βελτίωση της διαδικασίας του προϋπολογισμού)

1. Εισαγωγή

Η διοργανική συμφωνία (ΔΟΣ) της 6ης Μαΐου 1999 σχετικά με τη δημοσιονομική πειθαρχία και τη βελτίωση της διαδικασίας του προϋπολογισμού[1], όπως αναπροσαρμόστηκε για τη διεύρυνση και τροποποιήθηκε το 2003[2], περιέχει τον πίνακα των δημοσιονομικών προοπτικών για την ΕΕ-25 (Πίνακας 1α).

Στο σημείο 15 της διοργανικής συμφωνίας ορίζεται ότι η Επιτροπή προβαίνει κάθε έτος, πριν από τη διαδικασία του προϋπολογισμού του οικονομικού έτους ν+1, στην τεχνική αναπροσαρμογή των δημοσιονομικών προοπτικών σε συνάρτηση με τη διαμόρφωση του Ακαθάριστου Εθνικού Εισοδήματος (ΑΕΕ) και των τιμών.

Αντικείμενο της παρούσας ανακοίνωσης είναι να υποβληθεί στην αρμόδια για τον προϋπολογισμό αρχή το αποτέλεσμα αυτής της τεχνικής αναπροσαρμογής (ΕΕ-25) για το 2006.

2. ΛΕΠΤΟΜΕΡΕΙΕΣ ΑΝΑπροσαρμογΗΣ ΤΟΥ ΠΙΝΑΚΑ των δημοσιονομικών προοπτικων (ΠΙΝΑΚΕΣ 1-3)

Στον πίνακα 1 εμφανίζονται οι δημοσιονομικές προοπτικές για την ΕΕ-25 αναπροσαρμοσμένες για το 2006 σε τρέχουσες τιμές.

Στον πίνακα 2 εμφανίζονται οι δημοσιονομικές προοπτικές για την ΕΕ-25 αναπροσαρμοσμένες για το 2006 σε τρέχουσες τιμές, συμπεριλαμβανομένων των δημοσιονομικών συνεπειών της πολιτικής διευθέτησης του ζητήματος της Κύπρου.

Ο πίνακας 3 παρουσιάζει τις μακροοικονομικές παραμέτρους που χρησιμοποιήθηκαν για την εν λόγω τεχνική αναπροσαρμογή. Οι παράμετροι αυτοί βασίστηκαν στα στοιχεία που εξέδωσε η Eurostat και στις πλέον πρόσφατες προβλέψεις που πραγματοποίησε η Επιτροπή σε συνεργασία με τους εθνικούς εμπειρογνώμονες (μακροοικονομικές προβλέψεις, φθινόπωρο 2004) Τα εν λόγω στοιχεία και προβλέψεις βασίζονται στο ευρωπαϊκό σύστημα εθνικών λογαριασμών που τροποποιήθηκε το 1995 (ΕΣΟΛ 95).

2.1. Αναπροσαρμογή των ανωτάτων ορίων δαπανών ανά τομέα

Η αναπροσαρμογή υπολογίζεται με την εφαρμογή των ακόλουθων αποπληθωριστών στις πιστώσεις αναλήψεων υποχρεώσεων στη δημοσιονομική προοπτική (σε τιμές του 1999) :

- ενός συνολικού αποπληθωριστή ύψους 14,87 % που καλύπτει την περίοδο 2000-2006 για το ανώτατο όριο του τομέα 1 και στο πλαίσιο του τομέα 2 για το ποσό "Διαρθρωτικά ταμεία", βάσει του σημείου 15 της διοργανικής συμφωνίας (κατ'αποκοπή συντελεστής 2% ετησίως).

- του αποπληθωριστή ΑΕΕ σε ευρώ για την περίοδο 2000-2006 (14,29 %) επί των ανωτάτων ορίων των άλλων τομέων δαπανών (πραγματικός αποπληθωριστής).

Σύμφωνα με το σημείο 23 (α) της διοργανικής συμφωνίας της 6ης Μαΐου 1999, το νομισματικό αποθεματικό καταργήθηκε από το 2003 και εξής.

Για να εξασφαλιστεί η συνέπεια με τις χορηγήσεις του Ταμείου Συνοχής για τα δέκα νέα κράτη μέλη οι οποίες ορίστηκαν στις συνθήκες προσχώρησης, το συνολικό ποσό για το Ταμείο Συνοχής σε τιμές 2006 στρογγυλοποιήθηκε προς την ανώτερη μονάδα.

Όσον αφορά τις πληρωμές , η αναπροσαρμογή στηρίζεται στις εκτιμήσεις των ποσών σε πιστώσεις πληρωμών, οι οποίες έγιναν για κάθε τομέα δαπανών κατά την κατάρτιση του πίνακα δημοσιονομικών προοπτικών (σε τιμές 1999). Στον επόμενο πίνακα παρουσιάζεται λεπτομερώς ο τρόπος υπολογισμού:

[pic]

Οι πιστώσεις πληρωμών για τα δέκα νέα κράτη μέλη -των οποίων η προσχώρηση έγινε την 1η Μαΐου 2004- προστέθηκαν στις πιστώσεις πληρωμών των δεκαπέντε κρατών μελών, σε τιμές 1999 και για κάθε υποκατηγορία του ανωτέρω πίνακα. Τα υποσύνολα για το 2006 σε τιμές 1999 αναπροσαρμόστηκαν στη συνέχεια σε τιμές 2006 σύμφωνα με τον αντίστοιχο αποπληθωριστή: ο τομέας 1 και το μέρος του τομέα 2 που αφορά τα Διαρθρωτικά Ταμεία αναπροσαρμόστηκαν μέσω ενός συνολικού αποπληθωριστή ύψους 14,87%· οι άλλοι τομείς ή δαπάνες αναπροσαρμόστηκαν μέσω ενός συνολικού αποπληθωριστή ύψους 14,29%.

2.2. Κύρια αποτελέσματα της τεχνικής αναπροσαρμογής των δημοσιονομικών προοπτικών για το 2006 (EΕ-25)

Το συνολικό ανώτατο όριο των πιστώσεων αναλήψεων υποχρεώσεων για το 2006, ανέρχεται σε 123.515 εκατ. ευρώ, που ισοδυναμεί με 1,12% του ΑΕΕ.

Το αντίστοιχο συνολικό ανώτατο όριο των πιστώσεων πληρωμών ανέρχεται σε 119.112 εκατ. ευρώ, δηλαδή περίπου στο 1,08% του ΑΕE, γεγονός που αφήνει, με βάση τις τρέχουσες οικονομικές προβλέψεις, περιθώριο κάτω από το ανώτατο όριο των ιδίων πόρων ανερχόμενο σε 18.059 εκατ. ευρώ (0,16% του ΑΕΕ της ΕΕ-25).

Όσον αφορά τα οικονομικά έτη 2001, 2002, 2003, 2004 και 2005 το ποσό του περιθωρίου αναπροσαρμόστηκε σε σχέση με τις προηγούμενες τεχνικές αναπροσαρμογές με βάση τις τελευταίες εκτιμήσεις του ΑΕΕ προκειμένου να καταστούν εφικτές οι συγκρίσεις για πολλά έτη. Ωστόσο, τα ανώτατα όρια όσον αφορά τις πιστώσεις ανάληψης υποχρεώσεων και πληρωμών, όπως προέκυψαν από την αναπροσαρμογή, παραμένουν αμετάβλητα.

2.3. Οι δημοσιονομικές προοπτικές προσαρμοσμένες σε τιμές 2006 συμπεριλαμβανομένων των δημοσιονομικών συνεπειών της πολιτικής διευθέτησης του ζητήματος της Κύπρου

Ο πίνακας 2 παρουσιάζει το δημοσιονομικό πλαίσιο για την ΕΕ-25 προσαρμοσμένο για το 2006 σε τρέχουσες τιμές συμπεριλαμβανομένων των δημοσιονομικών συνεπειών της πολιτικής διευθέτησης του ζητήματος της Κύπρου.

Ο πίνακας αυτός προσαρμόστηκε κατά τον ίδιο τρόπο με τον πίνακα 1 και θα εφαρμοστεί στην περίπτωση ένωσης της Κύπρου πριν την 31η Δεκεμβρίου 2006.

3. AΛΛΑ ΣΤΟΙΧΕΙΑ ΠΟΥ ΣΥΝΔΕΟΝΤΑΙ ΜΕ ΤΗΝ ΤΕΧΝΙΚΗ ΑΝΑΠΡΟΣΑΡΜΟΓΗ

3.1. Η γεωργική κατευθυντήρια γραμμή

Η γεωργική κατευθυντήρια γραμμή υπολογίστηκε σύμφωνα με τις διατάξεις του άρθρου 3 του κανονισμού του Συμβουλίου σχετικά με τη δημοσιονομική πειθαρχία[3] (βλ. πίνακα 4).

Τα ποσά όσον αφορά τις εισφορές ζάχαρης και ισογλυκόζης, τις επιστροφές επισιτιστικής βοήθειας και τις επιστροφές ζάχαρης ΑΚΕ βασίζονται σ' αυτό το στάδιο στα εγγεγραμμένα στον προϋπολογισμό 2006 ποσά. Σύμφωνα με την απόφαση σχετικά με τη δημοσιονομική πειθαρχία το οριστικό επίπεδο της κατευθυντήριας γραμμής όσον αφορά αυτά τα ειδικά στοιχεία θα καθοριστεί κατά την παρουσίαση του ΠΠ. 2006.

Το ποσό της Γεωργικής Κατευθυντήριας Γραμμής καθορίζεται προσωρινά σε 58.634 εκατ. ευρώ για το 2006[4].

3.2. Τομέας 5 (διοίκηση)

Όσον αφορά τον τομέα 5, σε μία υποσημείωση του πίνακα των δημοσιονομικών προοπτικών διευκρινίζεται ότι τα ποσά για δαπάνες συντάξεων που έχουν ληφθεί υπόψη στο πλαίσιο του ανωτάτου ορίου του εν λόγω τομέα υπολογίζονται αφού αφαιρεθούν οι εισφορές του προσωπικού για το συνταξιοδοτικό καθεστώς εντός του ορίου των 1.100 εκατ. ευρώ (σε τιμές 1999), για την περίοδο 2000-2006. Όπως επισημαίνεται στην ανακοίνωση της Επιτροπής σχετικά με την τεχνική αναπροσαρμογή για το 2000[5], “η διάταξη αυτή πρέπει να ερμηνευθεί ως επιβάλλουσα διπλό περιορισμό στο ποσό κατά το οποίο μειώνονται οι δαπάνες που αφορούν τις συντάξεις για την εφαρμογή του ανωτάτου ορίου αυτού του τομέα”:

- Κάθε έτος, το ποσό αυτό δεν μπορεί να υπερβαίνει τις εισφορές που είναι εγγεγραμμένες στα έσοδα του προϋπολογισμού.

- Το σύνολο των μειώσεων αυτών κατά την περίοδο 2000-2006 δεν μπορεί να υπερβεί τα 1.100 εκατ. ευρώ σε τιμές 1999, ήτοι 157 εκατομμύρια κατά ετήσιο μέσο όρο (180 εκατομμύρια σε τιμές 2006).

Για τα προηγούμενα έτη της δημοσιονομικής προοπτικής 2000-2006, η επαναληπτική φύση των διοικητικών δαπανών επέβαλε την ετήσια έγκριση του χαμηλότερου ορίου για να αποφευχθεί η χρησιμοποίηση στην αρχή της χρονικής περιόδου περιθωρίου το οποίο δεν θα ήταν πλέον συνολικά διαθέσιμο αργότερα. Για το 2006 –τελευταίο έτος της συγκεκριμένης περιόδου- το υπόλοιπο διαθέσιμο ποσό που δύναται να αφαιρεθεί είναι επίσης το χαμηλότερο, δηλαδή κατ’ ανώτατο όριο 180 εκατ. ευρώ για το 2006 σε τρέχουσες τιμές.

3.3. Πράξεις εκτός προϋπολογισμού

Στο σημείο 10, εδάφιο 5, της διοργανικής συμφωνίας προβλέπεται ότι οι πληροφορίες σχετικά με πράξεις που δεν περιλαμβάνονται στον γενικό προϋπολογισμό, καθώς και η προβλεπόμενη εξέλιξη των διαφόρων κατηγοριών ιδίων πόρων της Κοινότητας παρουσιάζονται σε πίνακες, ενδεικτικά, και αποτελούν αντικείμενο ετήσιας ενημέρωσης κατά την τεχνική αναπροσαρμογή των δημοσιονομικών προοπτικών.

Στους συνημμένους πίνακες 5.1 έως 5.2 περιλαμβάνονται αυτές οι ενημερωμένες πληροφορίες βάσει των πλέον πρόσφατων διαθέσιμων εκτιμήσεων. Αφορούν το Ευρωπαϊκό Ταμείο Ανάπτυξης (ΕΤΑ) και τη διάρθρωση των ιδίων πόρων. ΠΑΡΑΡΤΗΜΑ

[pic]

[pic] [pic]

[pic] [pic]

[1] ΕΕ C 172, 18.6.1999, σ. 1.

[2] ΕΕ L 147, 14.6.2003, σ. 31.

[3] ΕΕ L 224, 29.9.2000, σ.27. Κανονισμός του Συμβουλίου αριθ. 2040/2000, της 26ης Σεπτεμβρίου 2000.

[4] Αυτό αφήνει περιθώριο 6.016 εκατ. ευρώ σε σχέση με το σύνολο των δαπανών οι οποίες, σύμφωνα με τον κανονισμό για τη δημοσιονομική πειθαρχία, περιλαμβάνονται στην κατευθυντήρια γραμμή (τομέας 1 και δαπάνες «γεωργία» της προενταξιακής ενίσχυσης του τομέα 7).

[5] SEC(1999)847 τελικό, παράγραφος 6